
OBJAVA ZA MEDIJE
1. listopada 2026.

Tijekom vikenda izvan funkcije tri željezničko-cestovna prijelaza na ogulinskom području

Zbog opsežnih radova na zamjeni sustava za napajanje signalno-sigurnosnih i telekomunikacijskih uređaja u kolodvoru Ogulin te uređaja automatskoga pružnog bloka na dionice pruge Oštarije – Ogulin – Ogulinski Hreljin i MO Ogulin – Krpelj rasputnica od subote 3. listopada u 8.00 sati do nedjelje 4. listopada 2026u u 18 sati svi željezničko-cestovni prijelazi (ŽCP) na toj dionici bit će izvan funkcije. Riječ je o ŽCP-ovima „Ogulin“, „Kolodvorski“ (u kolodvoru Ogulin) te „Jelačko“. 
Za to vrijeme promet će teći u skladu s člankom 129. Pravilnika o načinu i uvjetima za sigurno odvijanje i upravljanje željezničkim prometom, odnosno: „Strojovođa prije nailaska na ŽCP osiguran uređajem mora zaustaviti vlak i nakon što se uvjeri da sudionici cestovnog prometa ne prelaze preko ŽCP-a, nastaviti vožnju brzinom do najviše 10 km/h dok čelo vlaka ne prijeđe preko ŽCP-a te nakon toga nastaviti vožnju najvećom dopuštenom brzinom.“

Kontakt za više informacija:
korporativne.komunikacije@hzinfra.hr 

